
DEFINISJONER

Et statlig mottak er et tilbud om midlertidig bolig med tilhørende økonomiske ytelser og beboerrettede tiltak for personer som søker asyl i Norge. 

Reglement for drift av statlig mottak (Driftsreglementet) angir overordnede målsettinger samt rammer og ansvarsfordeling.

Kravspesifikasjonen til driftsreglementet angir hvilke krav som stilles til driften. 

En driftsoperatør er den som har inngått avtale med Utlendingsdirektoratet om å drive et statlig mottak.

1   Målsettinger

Et statlig mottak skal være et mest mulig normalt bosted for personer i en unormal livssituasjon. Mottaket skal ivareta og gi vekstmuligheter for beboernes individualitet, tilhørighet og mestringsevne. Tilbudene skal ha en nøktern men forsvarlig standard.

Utlendingsdirektoratet kan gi retningslinjer om reduserte tilbud til personer med antatt grunnløse søknader og personer med avslag på asylsøknad.

1.1 BoLIGtilbud 

Boligtilbudet skal ivareta beboernes behov for trygghet og skal differensieres i forhold til deres behov. 

Tilbud om plass gjelder fra det søkes om asyl og til dato for bosetting i kommune eller til utreisefrist fastsatt av utlendingsmyndighetene. Utlendingsdirektoratet kan i særlige tilfeller beslutte at tilbudet skal gis i et lengre tidsrom.

Tilbudet gjelder kun for personer som faktisk bor på mottaket.
Driftsoperatør er ansvarlig for en tilfredsstillende hygienisk standard i mottaket.

1.2 Organisatoriske og administrative forhold

Mottaket skal ha en bemanning og en ansvars- og oppgavefordeling mellom driftsope​ratør, le​delse, ansatte og beboere som sikrer at oppgavene løses i tråd med styringsdokumentene for statlig mottak. 

Mottaket skal gjennom beboermedvirkning organiseres på en måte som gir beboerne gode muligheter til prak​tisk deltakelse i og reell innflytelse på driften.   

1.3 BeboerretteT ARBEID 

Det beboerrettede arbeidet skal bidra til at beboerne kan ivareta egen livssituasjon under mottaksoppholdet og til å skape en meningsfylt hverdag. Tiltakene skal differensieres i forhold til de beboerne som til enhver tid befinner seg på mottaket, og de skal muliggjøre beboernes ivaretakelse av eget språk og egen kultur. Tiltakene skal forberede beboerne på eventuell bosetting og integrering i Norge eller retur til hjemlandet. 

De ansatte skal først og fremst opptre som veiledere og tilretteleggere for beboerne. 
2 RAMMER FOR DRIFT


Utlendingsdirektoratet har ansvar for å gjøre driftsoperatør kjent med gjeldende styringsdoku​menter, gi løpende orientering om endringer i disse, samt informere om andre for​hold av betydning for driften.

2.1 DOKUMENTER SOM LIGGER TIL GRUNN FOR DRIFT AV STATLIG MOTTAK

Følgende dokumenter ligger til grunn for drift av statlig mottak:

2.1.1 OVERORDNEDE DOKUMENTER

· de til enhver tid aktuelle stortingsmeldinger om statens asyl- og flyktningpolitikk

· de til enhver tid gjeldende handlingsplaner vedrørende arbeid rettet mot asylsøkere og flyktninger

2.1.2 STYRINGS- OG PLANDOKUMENTER FOR UTLENDINGSDIREKTORATET

· Stortingsproposisjon nr 1

· Arbeids- og inkluderingsdepartementets årlige tildelingsbrev til Utlendingsdirektoratet om bud​sjett, mål og prioriteringer for det kommende året

· Utlendingsdirektoratets årlige virksomhetsplan

2.1.3 STYRINGSDOKUMENTENE FOR STATLIG MOTTAK

· Reglement for drift av statlig mottak (Driftsreglementet)

· Kravspesifikasjon til driftsreglementet (Kravspesifikasjonen)

· Reglement for økonomisk hjelp til beboere i statlig mottak (Pengereglementet)

· Gjeldende føringsbrev til driftsoperatørene med tilhørende årlige krav til planlegging og rapportering (Føringsbrevet)

2.1.4 ANNET

I tillegg gjelder følgende: 
· De til enhver tid gjeldende regelverk, rundskriv, rutiner og skjemaer

· Veiledere for drift av statlig mottak

ANSVARSDELING mellom ut​lendingsdirektoratet OG driftsoperatør 

2.2 
UTLENDINGSDIREKTORATETS ANSVAR

2.2.1 STYRING

Utlendingsdirektoratet har ansvar for å iverksette statens politikk med hensyn til statlige mottak. Direktoratet har styringsansvar og kan instruere driftsoperatør innenfor rammene av den avtalen som er inngått om drift av mottaket.

2.2.2 DRIFT

Utlendingsdirektoratet har det overordnede ansvaret for drift av statlige mottak. Direktoratet ivaretar dette ansvaret gjennom de til enhver tid gjeldende styringsdokumenter.  

Kontakt mellom direktoratet og driftsoperatør eller mottak ivaretas av direktora​tets regionkontor. Utlendingsdirektoratet sentralt er klageinstans i forhold til ved​tak fattet av regionkontorene.

2.2.3 TILSYN OG KONTROLL

Utlendingsdirektoratet har ansvar for å føre tilsyn med at driftsoperatør driver mottaket i henhold til gjeldende styringsdokumenter.

2.2.4 FAGLIG RÅDGIVNING, INFORMASJON OG OPPLÆRING
Utlendingsdirektoratet har rådgivingsansvar overfor driftsoperatør og mottaksan​satte i forhold som angår mottaksdriften, asyl- og flyktningpolitikken og regelverket på området.  Rådgivingen skal særlig ivareta mottakets ar​beid med å nå driftsreglementets målsettinger.
Utlendingsdirektoratet har ansvar for å gi driftsoperatører og mottaksansatte opplæringstilbud på prioriterte områder innenfor direktoratets ansvarsområde.

2.2.5 DISPONERING AV PLASSENE
Utlendingsdirektoratet har ansvar for kapasitetsutnyttelsen av det statlige mottaks​apparatet. Direktoratet disponerer plassene og bestemmer hvilke grupper og indi​vider som til enhver tid skal bo i mottak og i hvilke mottak.

2.2.6 BEHANDLING AV PERSONOPPLYSNINGER

Utlendingsdirektoratet er behandlingsansvarlig for de personopplysninger driftsoperatør behandler om beboerne i mottaket. Direktoratet har ansvar for å påse at de krav som stilles i personopplysningsloven med forskrifter er oppfylt i forbindelse med oppbevaring og bruk av personopplysningene hos driftsoperatør.

2.3 DRIFTSOPERATØRS ANSVAR  

Driftsoperatør har det utøvende ansvar for mottaksdriften og skal sikre at mottaket drives i henhold til gjeldende lovverk og i tråd med styringsdokumentenes bestemmelser og intensjoner.  

Utlendingsdi​rektoratet anbefaler at daglig drift, personal- og økonomiforvaltning innen​for driftsbudsjettets rammer delegeres til mottakets ledelse.

2.3.1 ARBEIDSGIVERANSVAR
Driftsoperatør ansetter det antall personer som er nødvendig for å løse de oppgaver som skal ivaretas ved mottaket.

Driftsoperatør har ansvar for at mottakets ledelse og øvrig personale er kvalifisert for å løse de opp​gavene de får ansvar for.  

Driftsoperatør har ansvar for at alle ansatte får nød​vendig opplæring og veiledning. 

Driftsoperatør har ansvar for at de ansatte kjenner og praktiserer gjeldende sty​ringsdokumenter.

2.3.2 PLAN-, RAPPORTERINGS-, BUDSJETT- OG REGNSKAPSARBEID
Driftsoperatør har ansvar for å planlegge og evaluere driften i henhold til styringsdokumentene.

Driftsoperatør har ansvar for at økonomiforvaltningen ved mottaket er i samsvar med styringsdokumentene.
2.3.3 TILSYN
Driftsoperatør har ansvar for å påse at meldte tilsyn forberedes og skal delta under tilsynet.

Driftsoperatør har ansvar for å følge opp Utlendingsdirektora​tets tilsynsrap​porter.

2.3.4 ADMINISTRATIVE BESTEMMELSER
Forvaltningslovens bestemmelser om taushetsplikt får anvendelse for enhver som utfører tjeneste eller arbeid for et forvaltningsorgan, jf forvaltningsloven § 13.

Alle mottakets ansatte, engasjerte og andre med brukerkontakt som et ledd i driften, plikter å hindre at andre får adgang eller kjennskap til det han i forbindelse med tjenesten eller arbeidet får vite om

· noens personlige forhold

· tekniske innretninger og fremgangsmåter samt drifts- eller forretningsforhold som vil være av konkurransemessig betydning å hemmeligholde av hensyn til den opplysningen gjelder

Driftsoperatør har ansvar for at alle ansatte, engasjerte og andre med brukerkontakt som ledd i driften, underskriver taushetserklæring ved tiltredelse i tjenesten eller arbeidet. Taushetsplikten skal ikke gjelde overfor Utlendingsdirektoratet.

Driftsoperatør er databehandler for Utlendingsdirektoratet i hht personopplysningsloven og har ansvar for at personopplysninger om beboerne behandles i tråd med lov og forskrift.

Driftsoperatør har ansvar for å organisere og betale transport når beboere flytter mellom mottak og når beboere bosettes. Utgiftene refunderes av Utlendingsdirektoratet.

Driftsoperatør har ansvar for å sikre at mottaket overholder pålagte rutiner og at fastsatte skjema blir brukt.

2.3.5 BRUK AV TOLK
Driftsoperatør har ansvar for at det benyttes tolk på mottaket når dette er nødven​dig og for å betale for tjenesten.

2.3.6 SAMARBEIDSPARTNERE
Driftsoperatør har ansvar for å ta initiativ til et samarbeid med aktuelle kommunale, fylkeskommunale og statlige sektormyndigheter. Driftsoperatør skal melde fra til Utlendingsdirek​toratet dersom disse ikke utfø​rer de oppgaver de har ansvar for.

Driftsoperatør har ansvar for å etablere kontakt med lag og organisasjoner i lokalsamfunnet.

2.3.7 SAMMENBLANDING AV EIERINTERESSER

Sammenblanding av eierinteresser mellom driftsoperatør og dens ansatte og underleverandør skal ikke forekomme ved kjøp av direkte refunderbare ytelser etter pengereglementet.

For ikke refunderbare ytelser skal alle typer transaksjoner mellom driftsoperatør og dens ansatte og underleverandører som kan regnes som nærstående parter rapporteres til UDI. Med nærstående menes:

1. ektefelle og en person som vedkommende bor sammen med i et ekteskapslignende forhold,

2. mindreårige barn til vedkommende selv, samt mindreårige barn til person nevnt i nr. 1 og som vedkommende bor sammen med,

3. slektninger i rett oppstigende eller nedstigende linje og søsken,

4. slektninger i rett oppstigende eller nedstigende linje og søsken til en person som nevnt under nr. 1, og

5. ektefelle til, og en person som bor sammen i ekteskapslignende forhold med, noen som er nevnt under nr. 3.

Rapportering skal finne sted i årsrapporten (se Kravspesifikasjon til driftsreglementet pkt. 2.1.2)

3 Sluttbestemmelser

3.1 VIRKEOMRÅDE

Driftsreglementet gjelder ikke for transittmottak. Ut over dette gjelder det i sin helhet for alle driftsoperatører og mottak, dersom ikke annet er avtalt særskilt.

3.2 FORTOLKNING

Utlendingsdi​rektoratet har ansvar for håndhevelse og fortolkning av driftsregle​mentet.

3.3 DISPENSASJON

Dispensasjon fra driftsreglementet eller enkeltbestemmelser i dette kan bare gis av Utlendingsdirektoratet.

3.4 REVISJON

Utlendingsdirektoratet er ansvarlig for å foreta endringer i eller revidering av driftsreglementet.

